CELEX: 32014D0426
Language: da
Date: 2014-07-01 00:00:00
Title: 2014/426/EU: Kommissionens afgørelse af 1. juli 2014 om bemyndigelse af Det Forenede Kongerige til at fravige visse fælles regler for luftfartssikkerhed i henhold til artikel 14, stk. 6, i Europa-Parlamentets og Rådets forordning (EF) nr. 216/2008 (meddelt under nummer C(2014) 4355)  EØS-relevant tekst

3.7.2014   
            
            
               DA
            
            
               Den Europæiske Unions Tidende
            
            
               L 196/35
            
         KOMMISSIONENS AFGØRELSE
   af 1. juli 2014
   om bemyndigelse af Det Forenede Kongerige til at fravige visse fælles regler for luftfartssikkerhed i henhold til artikel 14, stk. 6, i Europa-Parlamentets og Rådets forordning (EF) nr. 216/2008
   
      
         (meddelt under nummer C(2014) 4355)
      
   
   (EØS-relevant tekst)
   
      (2014/426/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 14, stk. 7, og
   ud fra følgende betragtninger:
   
               (1)
            
            
               Det Forenede Kongerige meddelte, at det agtede at godkende en fravigelse af de fælles regler for luftfartssikkerhed i Kommissionens forordning (EU) nr. 1178/2011 (2). I henhold til artikel 14, stk. 7, i forordning (EF) nr. 216/2008 vurderede Kommissionen på grundlag af en henstilling fra Det Europæiske Luftfartssikkerhedsagentur (»agenturet«) behovet for den foreslåede fravigelse, og hvilket sikkerhedsniveau fravigelsen ville indebære.
            
         
               (2)
            
            
               Den foreslåede fravigelse, som Det Forenede Kongerige anmeldte den 2. august 2013, vedrører konvertering af eksisterende nationale pilotcertifikater for svæveflypiloter som beskrevet i artikel 4, stk. 2 og 3, i forordning (EU) nr. 1178/2011. Det Forenede Kongerige fremførte, at fravigelsen er nødvendig for at kunne anerkende, at de kvalifikationer, som indehavere af ikke-lovbestemte beviser udstedt af British Gliding Association (BGA) besidder, overholder de relevante dele af bilag I til forordning (EU) nr. 1178/2011 ifølge den konverteringsrapport, som er blevet udarbejdet i samråd med agenturet i henhold til artikel 4 i forordning (EU) nr. 1178/2011. Med fravigelsen vil Det Forenede Kongerige kunne udstede tilsvarende del-FCL LAPL(S)-certifikater eller SPL-certifikater samt instruktør- og eksaminatorbeviser til indehaverne af førnævnte beviser.
            
         
               (3)
            
            
               Det Forenede Kongerige påviste desuden, at sikkerhedsniveauet ikke vil blive påvirket som følge af en godkendelse af den foreslåede fravigelse. På grundlag af agenturets henstilling af 8. oktober 2013 konkluderede Kommissionen, at den foreslåede fravigelse sikrer et sikkerhedsniveau svarende til det, der opnås med anvendelsen af de fælles regler for luftfartssikkerhed, med forbehold af at visse betingelser er opfyldt.
            
         
               (4)
            
            
               I henhold til artikel 14, stk. 7, i forordning (EF) nr. 216/2008 skal Kommissionen meddele sin afgørelse om, at en medlemsstat kan godkende en foreslået fravigelse, til alle medlemsstaterne, som også får ret til at anvende den pågældende foranstaltning. Denne afgørelse bør derfor rettes til alle medlemsstaterne. Fravigelsen samt de betingelser, der er knyttet til den, bør beskrives på en sådan måde, at de øvrige medlemsstater kan anvende foranstaltningen, hvis de kommer i samme situation, uden at Kommissionen behøver at træffe en ny afgørelse. Med henblik herpå, og eftersom førnævnte konverteringsrapport ikke er offentligt tilgængelig, bør Det Forenede Kongerige efter anmodning stille rapporten til rådighed for de øvrige medlemsstater. Medlemsstaterne bør desuden udveksle oplysninger om deres konkrete anvendelse af denne foranstaltning, jf. artikel 15, stk. 1, i forordning (EF) nr. 216/2008, da anvendelsen kan have virkninger uden for de medlemsstater, der godkender fravigelsen.
            
         
               (5)
            
            
               Foranstaltningerne i denne afgørelse er i overensstemmelse med udtalelsen fra Udvalget for Det Europæiske Luftfartssikkerhedsagentur —
            
         VEDTAGET DENNE AFGØRELSE:
   Artikel 1
   Det Forenede Kongerige kan godkende fravigelser af artikel 4, stk. 2 og 3, i forordning (EU) nr. 1178/2011 og i stedet anvende de bestemmelser, der er fastsat i første afsnit i bilaget til denne afgørelse, forudsat at betingelserne i bilagets andet afsnit er opfyldt.
   Artikel 2
   Alle medlemsstater har ret til at anvende den foranstaltning, der er omhandlet i artikel 1. Det Forenede Kongerige skal efter anmodning stille den konverteringsrapport, der er omhandlet i artikel 4, stk. 4 og 5, i forordning (EU) nr. 1178/2011, til rådighed for medlemsstater, som ønsker at anvende denne foranstaltning. Medlemsstater, der anvender denne foranstaltning, skal underrette Kommissionen, agenturet og de nationale luftfartsmyndigheder herom.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 1. juli 2014.
      
         
            På Kommissionens vegne
         
         Siim KALLAS
         
            Næstformand
         
      
   
   
      (1)  EUT L 79 af 19.3.2008, s. 1.
   
      (2)  Kommissionens forordning (EU) nr. 1178/2011 af 3. november 2011 om fastsættelse af tekniske krav og administrative procedurer for flyvebesætninger i civil luftfart i henhold til Europa-Parlamentets og Rådets forordning (EF) nr. 216/2008 (EUT L 311 af 25.11.2011, s. 1).
   
      BILAG
      Det Forenede Kongeriges fravigelse af forordning (EU) nr. 1178/2011 for så vidt angår konvertering af nationale svæveflykvalifikationer
      BESKRIVELSE AF FRAVIGELSEN
      Det Forenede Kongerige kan som en undtagelse fra artikel 4, stk. 2 og 3, i forordning (EU) nr. 1178/2011 godkende konverteringen af nationale svæveflykvalifikationer og instruktør- og eksaminatorkvalifikationer udstedt af en national forening eller organisation til et del-FCL LAPL(S)-certifikat eller SPL-certifikat og tilhørende rettigheder og beviser, forudsat at betingelserne i den konverteringsrapport, der er udarbejdet med henblik herpå i overensstemmelse med artikel 4, stk. 4 og 5, i nævnte forordning, er opfyldt.
      BETINGELSER FOR ANVENDELSE AF FRAVIGELSEN
      Denne fravigelse gælder for indehavere af svæveflykvalifikationer udstedt af British Gliding Association (BGA) før 8. april 2015 i henhold til national lovgivning. Selv om disse kvalifikationer ikke betragtes som certifikater som defineret i forordning (EU) 1178/2011, skal de behandles som sådan, og de skal konverteres til del-FCL-certifikater i overensstemmelse med den konverteringsrapport, der er omhandlet i første afsnit.